[bookmark: _GoBack]Referat af bestyrelsesmøde Aabenraa Tennisklub
Tirsdag den 21. August 2018 kl. 17.00



Sted: Klubhuset, Stadion

Deltagere: Heidi Hansen, Anna Marie Munk, Torben Christiansen, Else Marie Westergaard, Mette Tiedemann og Lisbet Matthiesen (referent).

Afbud: Ralf Gangolf og Anne Duus
 


1. Godkendelse af referat fra sidste møde : godkendt

2. Nyt siden sidst v.Lisbet: Der har været afholdt Tennisskole i uge 32 med 16 deltagere fra såvel egen klub som eksterne klubber, samt nybegyndere og øvede. Et godt arrangement med gode tilbagemeldinger.


3. Regnskab v. Heidi: Næsten alt er bogført og pt. indestående ca. 269.000 kr.

4. Juniortræning: trænersituation herunder planlægning af mini-tennis: Tine er på barsel, og kan derfor ikke træne juniorer mandage kl.16-17. Søren og Helene skiftes til at varetage dette. Anne Kathrine har ikke mulighed for at være træner mandage kl.17-18, da hun nu er bosiddende i Århus. Helene har overtaget dette i samarbejde med Sarah, som er hjælpetræner. Planlægning af mini-tennis medtages til næste møde.


5. Planlægning af Generalforsamling den 22. September 2018: Der planlægges med afholdelse af turnering i tidsrummet kl.10 -12, hvorefter generalforsamling starter kl.13. Heidi sørger for annoncering af generalforsamling ifølge vedtægter. Anna Marie udarbejder opslag til turnering med tilmeldingsfrist den 18. september 2018. Lisbet bestiller traktement bestående af sandwich og øl/vand efter turnering samt kaffe og kage under generalforsamlingen. Frank vil gerne være ordstyrer. Der kan vælges op til 3 nye bestyrelsesmedlemmer. Heidi genopstiller ikke, Else Marie genopstiller og Ralf genopstiller. Derudover skal der vælges 2 suppleanter, 1 revisor og 1 revisorsuppleant.

6. Planlægning af Sæsonafslutning den 28. September 2018: Der planlægges med turnering kl.16.30 – 18.30, hvorefter der er middag kl.19. Der er mulighed for at låne cafeteriaet på stadion og få mad fra Arena. Lisbet undersøger anden mulighed. Anna Marie udarbejder opslag.


7. Nyt fra kommunen (elektronisk vanding) v. Torben: Det er ikke muligt at søge tilskud før tilbud haves. Tilbud forventes fremsendt snarest.

8. Evt.: Intet


9. Næste møde: Dato ikke fastsat. Fastsættes når generalforsamling er afholdt. Punkt til næste møde er evaluering af diverse arrangementer og aktiviteter afholdt i 2018.








